Panevėžio „Aušros“ progimnazija

„Šok į tėvų klumpes“ įspūdžiai

5 ir 8 klasės mokinių išvyka į Nacionalinį kraujo centrą - didžiausia Lietuvoje veikianti kraujo donorystės įstaiga, kurios pagrindinis uždavinys – aptarnauti visas šalies ligonines ir pagal poreikį teikti jose besigydantiems pacientams saugų kraują bei jo komponentus, skatinti neatlygintiną kraujo donorystę visuomenėje. Darbuotoja pravedė ekskursiją po kraujo centro laboratorijas, supažindino su „kraujo keliu nuo donoro iki ligonio“ bei naujausia modernia kraujo surinkimo technologija, stebėjome, kaip kraujas išskirstomas į komponentus. Drąsiausiai nustatė kraujo grupę.

 6 b klasės mokinių išvyka į Miškų urėdiją. Mokiniai supažindino su miškininko profesija. Už įdomią ir naudingą mums ekskursiją esame dėkingi VĮ Panevėžio miškų urėdijos kolektyvui, kuris palinkėjo mums ir toliau domėtis miško paslaptimis, ir tapti gerais miškininkais.

 6 a klasės mokinių išvyka į Kino centrą Garsas. Mokiniai domėjosi kino operatoriaus profesija, vėliau žiūrėjo pasirinktą filmą.

7 a,b kl. Berniukų išvyka į UAB Schmitz Cargobull Baltic. Ekskursijos vadovė papasakojo apie įmonės veiklą, bendradarbiavimą su užsienio partneriais. Sužinojome, kad Panevėžyje pagamintų priekabų galime sutikti ne tik Europoje, bet ir tolimojoje Australijoje. Domėjomės, kiek ir kokių profesijų darbuotojų dirba, kokie jų atlyginimai. Dauguma inžinierių yra baigę KTU, o darbininkai apmokomi vietoje.

7 a,b kl. Mergaičių išvyka į Panevėžio darbo rinkos mokymo centrą. Susipažino su siuvėjo, higieninės kosmetikos ir kirpėjo specialybėmis. Su kiekviena specialybe supažindino profesijos mokytojai. Turėjo galimybę išbandyti praktiškai.

Diena „Šok į tėvų klumpes“ mokiniams patiko, nusprendėme ir kitais mokslo metais ją organizuoti.

Karjeros ugdymo organizatorė Lina Seliokienė.